**UNDER EMBARGO UNTIL THU 25.04.2024, 7AM**

**TLAČOVÁ SPRÁVA  
Regulované informácie**

**SPOLOČNOSTI VGP A AREIM DOKONČILI PRVÚ TRANSAKCIU V RÁMCI 50:50 SPOLOČNÉHO PODNIKU „SAGA”**

Antverpy, Belgie 25.4.2024 (07:00 CET)

Spoločnosti VGP NV (ďalej len „VGP“) a AREIM Pan-European Logistics Fund (D) AB dnes oznámili podpísanie počiatočnej transakcie medzi spoločnosťou VGP a jej 50:50 spoločným podnikom SAGA („Sixth Joint Venture“). Transakcia zahŕňa 17 logistických budov v 10 parkoch VGP.

17 budov sa nachádza v Nemecku (6 parkov, 8 budov), Českej republike (3 parky, 5 budov) a na Slovensku (1 park, 4 budovy). Na Slovensku sa jedná o budovy vo VGP Parku Bratislava.

Transakcia so spoločným podnikom SAGA bude prvou zo série transakcií, ktoré spolu dosiahnu vopred dohodnutý investičný cieľ vo výške 1,5 miliardy EUR. Hodnota transakcie bola dohodnutá na 437 miliónov EUR hrubej hodnoty aktív. VGP má pomocou tejto transakcie získať hrubý hotovostný výnos vo výške približne 280 miliónov EUR.

Po dokončení prvej transakcie spoločného podniku SAGA bude jeho portfólio nehnuteľností tvoriť približne 450 000 m² hrubej prenajímateľnej plochy a je zo 100 % prenajaté.

**KONTAKTNÉ ÚDAJE PRE MÉDIÁ**

|  |  |
| --- | --- |
| Vzťahy s investormi | Tel: +32 (0)3 289 1433 investor.relations@vgpparks.eu |
| Karen Huybrechts (Vedúci oddelenia marketingu) | Tel: +32 (0)3 289 1432 |

**O spolOčnosti vgp**

VGP je celoeurópsky vlastník, manažér a developer špičkových logistických a semi-industriálnych nehnuteľností a poskytovateľ riešení obnoviteľných zdrojov energie. Prevádzkuje plne integrovaný podnikateľský model s bohatými odbornými znalosťami a dlhoročnými skúsenosťami naprieč hodnotovým reťazcom. Spoločnosť bola založená v roku 1998 ako belgický rodinný developer nehnuteľností v Českej republike. Dnes, s cca 368 zamestnancami, VGP prevádzkuje aktíva v 17 európskych krajinách, a to ako priamo, tak prostredníctvom niekoľkých 50:50 spoločných podnikov. K decembru 2023 predstavovala hrubá hodnota aktív spoločnosti VGP (vrátane spoločných podnikov vo výške 100 %) sumu 7,19 miliardy EUR a čistá hodnota aktív (EPRA NTA) spoločnosti predstavovala 2,3 miliardy EUR. Spoločnosť VGP je kótovaná na burze Euronext Brussels (ISIN: BE0003878957).

**Ďalšie informácie nájdete na:** [**https://www.vgpparks.eu**](https://www.vgpparks.eu/en/)

**Výhľadové vyhlásenia:** Táto tlačová správa môže obsahovať výhľadové vyhlásenia. Tieto vyhlásenia odrážajú súčasné názory vedenia na budúce udalosti a zahŕňajú známe aj neznáme riziká, neistoty a ďalšie faktory, ktoré môžu spôsobiť, že sa skutočné výsledky budú podstatne líšiť od akýchkoľvek budúcich výsledkov, výkonov alebo úspechov vyjadrených alebo naznačených v týchto výhľadových vyhláseniach. Spoločnosť VGP poskytuje informácie v tejto tlačovej správe k tomuto dátumu a nepreberá žiadnu povinnosť aktualizovať akékoľvek výhľadové vyhlásenia obsiahnuté v tejto tlačovej správe s ohľadom na nové informácie, budúce udalosti alebo iné skutočnosti. Informácie uvedené v tejto tlačovej správe nepredstavujú ponuku na predaj alebo výzvu na nákup cenných papierov spoločnosti VGP ani výzvu či stimul na akékoľvek iné investičné aktivity. Spoločnosť VGP sa zrieka akejkoľvek zodpovednosti za vyhlásenia urobené alebo zverejnené tretími stranami a nepreberá žiadnu povinnosť opravovať nesprávne údaje, informácie, závery alebo názory zverejnené tretími stranami v súvislosti s touto alebo akoukoľvek inou tlačovou správou vydanou spoločnosťou VGP.